**መሰንቆ በገናን ያዙ**

**መሰንቆ በገናን ያዙ**

**እልልታ ውዳሴን አብዙ**

**ሰማያት ምድርም ያድምጡ**

**ለማርያም ምስጋና ስጡ**

**እፁብ ነዉ ቅኔው የአሳፍ ልጆች ፀጋ**

**ያመስጋኞቹ የዜመኞች መንጋ**

**ልበአምላክ ጠራት በገናን አንስቶ**

**ለፍቅሯ ተረቶ**

**አዝማች . . . . . . . . .**

**በጥኡም ልሳን በሚቆረቆረው**

**በሰማዩ ስልት ከአበው በወረስነው**

**ሰላም ለኪ እጅ እንነሳለን**

**ከመቅደሷ ገብተን**

**አዝማች . . . . . . . . .**

**በአስራት አገሯ በድንኳኗ አድገናል**

**ከርሷ ጋር ኖረን ምን ጎድሎብን ያውቃል**

**የቱንም ብንዘምር አንረካም ላፍታ**

**ብናወርድ እልልታ**

**አዝማች . . . . . . . . .**

**በባዕድ አይደለም እርስታችን ላይ ነን**

**መሰንቆ አውርዱ የተሰቀለውን**

**በእንግድነት ቤት እንባችንን ቀድማ**

**ሞላችን በዜማ**

**አዝማች . . . . . . . . . (2x)**

**††† ††† †††**